Luettelo televisiosarjan Greyn anatomia henkilöistä
Päähenkilöiden perheenjäsenet > Muita hahmoja

Joe (Steven W. Bailey): Sairaalaa vastapäätä sijaitsevan Emerald City Barin omistaja. Baarin sijainnin vuoksi se on lääkäreiden ja muiden sairaalan työntekijöiden suosiossa. Parilla on adoptoidut kaksoset.
Walter (Jack Yang): Joen poikaystävä. Walter omistaa musiikkikaupan. Parilla on adoptoidut kaksoset.
Amanda (Shannon Lucio): Nuori nainen, jonka George O'Malley pelasti työntämällä hänet pois bussin alta, samalla uhraten itsensä. Amanda oli erittäin huolestunut tämän tilasta ja pysyi tämän vierellä tutkimusten aikana. Amanda osallistui Georgen hautajaisiin ja itki enemmän kuin Georgen oma äiti. Amanda istui sairaalan edessä penkillä monta päivää hautajaisten jälkeen itkien.
Rebecca Pope / "Ava" (Elizabeth Reaser): Muistinmenetyksestä kärsinyt potilas, joka loukkaantui pahasti lauttaonnettomuudessa raskaana ollessaan. Alex Karev löysi tämän ja parin välille muodostui voimakas suhde. Seattle Gracessa ollessaan Rebecca synnyttää terveen tyttövauvan ja käy läpi kasvojen korjausleikkauksen. Lopulta hän sai muistinsa takaisin ja palasi kotiin miehensä Jeffin luo, vaikka ennen lähtöään hän aneli Alexilta "syytä jäädä". Ava palasi Seattle Graceen Alexin luo uskoen olevansa tälle raskaana. Ava ei ollut oikeasti raskaana, mutta mielenterveysongelmiensa vuoksi hän uskoi niin. Kun hänelle näytettiin ultraäänessä tyhjä kohtu, uskoi Ava saaneensa keskenmenon. Alex joutui lopulta viemään Avan psyykkiseen osastohoitoon.
Dennison "Denny" Duquette, Jr. (Jeffrey Dean Morgan): Sydänsiirtoa odottava potilas joka muodostaa läheisen suhteen Izzie Stevensin kanssa. Izzie riskeeraa lopulta uransa pelastaakseen Dennyn leikkaamalla tämän sydänmonitorin johdon, että hän saisi sydänsiirteen toisen potilaan ohi. Esiintyi kolmannella kaudella Meredithin hukuttua ja viidennellä kaudella Izzielle aivokasvaimen oireena.
Dylan Young (Kyle Chandler): Seattlen pommiryhmän upseeri, joka saapui Seattle Graceen pommiuhan vuoksi. Young auttoi pitämään Meredithin rauhallisena tämän pitäessä pommia potilaan sisällä. Meredith poisti pommin turvallisesti potilaasta, mutta pommi kuitenkin räjähti Dylanin kantaessa sitä ulos leikkaussalista. Dylan ilmestyi uudelleen Meredithin hukuttua.
Bonnie Crasnoff (Monica Keena): Seattle Graceen junaonnettomuuden jälkeen tuotu potilas, jonka rautatanko oli lävistänyt yhdessä toisen matkustajan kanssa. Koska tangon liikuttaminen tappaisi molemmat, lääkärit oäättävät liikuttaa toisen potilaan pois tangolta ja yrittää korjata toisen potilaan vammat tangon ympärillä. Koska Bonnien vammat ovat vakavammat, lääkärit päättävät liikuttaa hänet pois tangosta, jonka vuoksi hän kuoli. Bonnie esiintyi uudelleen kolmannella kaudella Meredithin hukuttua.
Mary Portman (Mandy Moore): Miranda Baileyn potilas, jonka huoneeseen Bailey ja Charles Percy piiloutuvat ammunnan alettua saman kerroksen aulassa. Kun Clark tulee huoneeseen, esittää Mary kuollutta, Percy piiloutuu vessaan ja Bailey piiloutuu Maryn vuoteen alle. Clark ampuu Percyä ja lähtee paikalta. Mary ja Bailey yrittävät pelastaa hänet, mutta lopulta hän kuolee Baileyn ja Maryn syliin. Mary oli tarkoitus leikata tällöin, mutta ammunnan vuoksi Mary ja hänen aviomiehensä siirtävät leikkausta matkustaakseen. Kun Mary vihdoin leikataan, ei hän enää herää. Mary irrotetaan hengityskoneesta kuukautta myöhemmin.
Gary Clark (Michael O’Neill): Seattle Gracessa kuolleen potilaan aviomies. Kuudennen kauden viimeisessä jaksossa hän palasi sairaalaan aikoen tappaa vaimoaan hoitaneet lääkärit; tri Webberin, tri Lexie Greyn ja tri Shepherdin. Ampui lopulta useaa ihmisiä, muun muassa Reed Adamsonia, Charles Percya ja Alex Karevia. Clark tappaa itsensä.